**Alona Olehivna Savranenko**, (ukr. Альо́на Олегівна Савране́нко, s. 14. kesäkuuta 1991 Kapitanivka, Kirovohradin alue, Ukrainan SNT, Neuvostoliitto) taiteilijanimeltään **Alyona Alyona** on ukrainalainen rap-artisti ja lauluntekijä. Vuonna 2019 hän julkaisi debyyttialbuminsa nimeltään *Puška* (Пушка) sekä EP-levyn nimeltään *V h’ati MA* (В хаті МА). 

Alyona Alyonaa on kutsuttu Ukrainan mediassa "*Ukrainan uudeksi rapstaraksi*" sekä "*ukrainalaisen rap-musiikin sensaatioksi*". The New York Timesin artikkelissa nimeltään *15 European Pop Acts Who Matter Right Now* Alyona Alyonaa verrattiin yhdysvaltalaiseen pop-laulajaan ja rap-artistiin Azealia Banksiin.

Alyona Alyona edustaa Ukrainaa yhdessä Jerry Heilin kanssa vuoden 2024 Eurovision laulukilpailussa kappaleella "Teresa & Maria".

Varhaiselämä
------------

Alona Savranenko varttui kaupunkityyppisessä taajamassa nimeltään Kapitanivka, joka sijaitsee Kirovohradin alueella Ukrainassa. Hänellä on kaksi kandidaatin tutkintoa, joista toisen hän on suorittanut Perejaslavin *Universytet Hryhorija Skovorody v Perejaslavi* (Університет Григорія Сковороди в Переяславі) -yliopistossa. Ennen rap-artistiksi ryhtymistä, Savranenko työskenteli varhaiskasvatuksen opettajana *Teremok*-nimisessä päiväkodissa Baryšivkassa. Hän opasti myös toista päiväkotia läheisessä *Dernivkan* kylässä. Savranenko työskenteli varhaiskasvatuksen opettajana kaiken kaikkiaan neljä vuotta, ennen kuin hän saavutti kuuluisuutta rap-artistina.

Musiikkiura
-----------

Savranenko aloitti rap-musiikin tekemisen 2000-luvun puolivälissä yrittäen samalla usean kerran tavoittaa suurempaa yleisöä. Hänen taiteilijanimensä oli alunperin *Alyona Al.kaida*.

Vuoden 2018 lokakuussa käyttäen nykyistä taiteilijanimeään *Alyona Alyona*, hän julkaisi ensimmäisen musiikkivideonsa kappaleelleen nimeltään "Rybky" ("Рибки"). 24. lokakuuta hän julkaisi toisen musiikkivideon samalle kappaleelle, mutta tällä kertaa musiikkivideo oli kuvattu yhdessä ammattilaiskuvaajien ja -ohjaajien kanssa. 12. marraskuuta samana vuonna, Alyona Alyona julkaisi musiikkivideon kappaleelleen nimeltään "Holovy" ("Голови"), joka keräsi miljoona katselukertaa ensimmäisen kuukauden aikana julkaisemisestaan. Tämän jälkeen hän julkaisi vielä kaksi musiikkivideota: "Vidtšynjai" ("Відчиняй") -kappaleen musiikkivideo julkaistiin 30. marraskuuta ja "Zalyšaju svi dim" ("Залишаю свій дім") -kappaleen joulukuussa.

Lähteet
-------

* Alyona Alyona and Jerry Heil win in Ukraine *eurovision.tv*.  4.2.2024. EBU. Viitattu 15.2.2024.

### Viitteet

1. ↑  ten Veen, Renske: Alyona Alyona & Jerry Heil will represent Ukraine at Eurovision 2024 with "Teresa & Maria"  4.2.2024. wiwibloggs.com. Viitattu 15.2.2024. (englanniksi)
2. ↑  Heap, Steven: 🇺🇦 Ukraine: alyona alyona & Jerry Heil Officially Confirmed As Ukrainian Eurovision Act  9.2.2024. eurovoix.com. Viitattu 15.2.2024. (englanniksi)
3. ↑  Jiandani, Sanjay (Sergio): Ukraine: Alyona Alyona & Jerry Heil will fly to Malmo!  4.2.2024. esctoday.com. Viitattu 15.2.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Alyona Alyona